Hvor skal vi begynde?
Først skal du vide...
det er et kartel.
KARTEL
VOLDSOMME
AFSKRÆKKELSESMETODER
Vi siger...
det er som et kommunistisk regime.
BØDER I MILLIONKLASSEN
Eller et rædselsregime.
HEMMELIGE AGENTER
Eller lidt som mafiaen.
MAFIALIGNENDE REGIME
Ingen kan stoppe...
Føderationen af Ahornsirupproducenter.
AHORNSIRUP "GESTAPO"
UIGENNEMSIGTIG - BEDRAGERISK
HVEM KAN KØBE HVEM KAN SÆLGE
De tog al min sirup.
PRIVATDETEKTIVER
UNDER OVERVÅGNING
De tog vores frihed til at ytre os.
PRODUKTIONSKVOTER
LØSKØBELSESSALG
TAB AF KONTROL
Føderationen skylder os en masse penge.
De forvandler os alle til forbrydere.
AHORNSIRUPKUPPET
EN ORIGINAL DOKUMENTARSERIE FRA NETFLIX
Det er en fornærmelse at servere falsk ahornsirup i Canada.
Det er som at være i Frankrig og i stedet for vin,
serverer du vand.
Ahornsirup er, for folk fra Québec, ikke bare en del af kulturen,
det løber i vore årer.
DIREKTØR
Jeg ved ikke, hvad jeg skulle gøre uden ahornsirup.
Vokser man op i Canada, så er ahornsirup overalt.
Ahorntræets blad er på vores flag. Det er indbegrebet af vores land.
Det svarer til baseball for amerikanerne.
Det er vores nationalskat.
Det er en del af vores Globale Strategiske Reserve.
Det er som Canadas Fort Knox.
En tønde har en værdi på 1.800 dollars.
Næsten 30 gange mere end olie.
Og hvis man vil arbejde med ahornsirup,
skal man samarbejde med Føderationen af Ahornsirupproducenter.
Det blev en meget lukrativ forretning.
Det var på det tidspunkt, at denne stolte industri...
AHORNSIRUP-ADVOKAT
...blev pengebegærligt arbejde.
Føderationen kalder mig "systemrebel."
Ja, jeg gør oprør.
Jeg kæmper for, at producenterne får deres frihed fra mafiaen.
De leger med ord som "mafia."
Og: "Vi ejer ikke vores ahornsirup længere."
Du godeste, jeg må knibe en tåre.
Det er sexet at sælge noget, når det er kontroversielt,
men det betyder ikke, at man har sandheden.
Vi ønskede det system, og det gør vi stadig.
Over 80 %.
Der er krig...
UNDERSØGELSESRAPPORTER
...i Québecs ahornsirupindustri
mellem folk, der ønsker et frit marked,
og folk der er meget stolte af denne Føderation.
Og det har skabt et miljø, hvor der bliver stjålet ahornsirup.
24. AUGUST 2012
Den 24. august 2012
anmelder Føderationen af Ahornsirupproducenter
en sag til Sûreté du Québec, provinsens politi,
om et tyveri på et lager.
ANKLAGER
Forbrydelsen var usædvanlig.
Det handler ikke om blod eller hår.
Det handlede bare om ahornsirup.
Det minder om at få stjålet mælk fra sit køleskab,
hvorefter man ringer til politiet og siger:
"Nogen har stjålet mælk fra mit køleskab.
Find venligst mælken."
Der er ikke GPS eller serienummer på sirup,
og det værste er, at man kan spise det.
De laver et specielt hold
med 250 efterforskere.
Det var det største gerningssted, de nogensinde havde efterforsket.
I de første to uger var politiets hovedopgave
bare at finde ud af, hvilke tønder der var blevet tømt,
og hvilke der var fulde.
Da vi undersøgte tønderne, opdagede vi, at en af dem havde en ring af rust.
STEMME: LUC BRIAND, EFTERFORSKNINGSLEDER
Sirup sveder ikke.
Det ikke som et glas vand, der efterlader en ring.
Vi begyndte at åbne tønder.
De var fulde af vand.
Ved efterforskningens afslutning
var 9.561 tønder blevet stjålet.
De havde en værdi af 18 millioner dollars.
Det var det største tyveri nogensinde i Québec.
Canada har et problem, der hænger ved
i forhold til ahornsirup.
Der er åbenbart blevet stjålet rigtig meget af det
fra en strategisk reserve af ahornsirup i Québec.
"Hvad!" "SLAGSMÅL!"
SIRUP OG SYND
Da jeg hørte om tyveriet af ahornsirup, tænkte jeg: "Det er løgn."
Det havde nok ikke overrasket så meget, havde det været kokain,
men det var ahornsirup.
Her kommer Carolyn Jarvis.
Godaften og velkommen til 16×9.
Er det tid til at genoverveje alt?
Den journalistik, jeg beskæftiger mig med,
kan ændre folks liv og sommetider også loven.
Men helt ærligt, vi snakker om ahornsirup.
Min tilgang er at gå hen til folk
og præsentere mig og så spørge til deres historie.
Må vi høre, hvordan du var involveret i tyveriet?
Jeg har fortalt min advokat og politiet alt,
så jeg har intet at sige.
Må vi stille et par spørgsmål?
Der er kun én sand historie, nemlig sandheden.
Det er den, vi forsøger at finde frem til.
Hvad var der foregået?
Hvordan udfoldede tingene sig tidsmæssigt?
Og jo dybere jeg kom, jo mere tydeligt blev det,
at det hele var startet med Føderationen af Ahornsirupproducenter.
LANDBRUGETS BRANCHEFORENING
Québec minder om Saudi-Arabien bare med ahornsirup,
og Føderationen er OPEC.
Det er et lovligt kartel, der øver skarp kontrol
for at holde priserne stabile.
FPAQ - KVOTE PRODUCENTER
En påtvunget kvote angiver for producenter,
hvor meget ahornsirup de må lave på en sæson.
HØST
I år med en god høst bliver overskydende sirup placeret
i den Globale Strategiske Reserve for ahornsirup.
GLOBAL STRATEGISK RESERVE
Det er verdens reserveforsyninger af ahornsirup.
PRODUCENTER KVOTE - HØST
Hvis der er et år med lav produktion, så frigives siruppen på markedet.
FORBRUGERE
Det handler om efterspørgsel.
Det er godt for nogle producenter, for prisen forbliver den samme.
Men mange i Québec er vrede,
for de ønsker et frit marked.
De ønsker ikke et system, der bestemmer over dem.
Det fungerer ikke for dem.
Jeg har altid drømt om, at min mand og jeg
ville kunne trække os tilbage til vores egen sukkerskov.
Da jeg begyndte at producere sirup, eksisterede Føderationen allerede.
Indtil 2000 havde jeg ingen problemer.
Så ville Føderationen tage magten.
FØDERATIONEN HAR OVERSKUD
NU VIL DE HAVE KONTROLLEN
FØDERATIONEN... VIL KONTROLLERE HVEM DER KØBER OG SÆLGER SIRUP.
AHORNSIRUPPRODUCENTER SKAL FØLGE FØDERATIONENS REGLER
Føderationen oprettede et salgsagentur med monopol,
så vi ikke kan sælge til andre.
I Føderationens regler står der,
at saften i mine ahorntræer tilhører dem.
Op imod 90 % af producenterne var imod det nye system.
Vi vidste, vi ville miste vores frihed.
Så jeg var parat til at kæmpe.
FRUSTRATIONEN FIK BØNDER TIL AT SÆLGE PÅ DET SORTE MARKED
DET SORTE MARKED
Det er en kamp for,
at alle har ret til at sælge udenfor systemet i Québec.
Enten er det Føderationen eller også er det frihed.
Jeg har ikke brug for et sort marked.
Jeg følger reglerne.
Min økonomi hænger sammen, og jeg er stolt af det, jeg laver.
Jeg gør det, for at mine børn skal se op til mig,
præcis som jeg ser op til min far.
Min far var Føderationens anden vicepræsident.
Det er folk som min far, der har kæmpet hårdt og risikeret alt
så vi er nået dertil, hvor vi er i dag.
Jeg kan huske, jeg tog til ahornsirupkonferencer i 80'erne.
De var halvfulde, og der var kun gråhårede.
Dengang var det et frit marked, og mange folk gik konkurs.
AHORNSIRUP RAMT
LAVT UDBYTTE FRA SIRUP
AHORNSIRUP-UDBYTTET DET LAVESTE I TI ÅR
Jeg kan huske, at naboen fældede alle ahorntræerne.
Folk troede, de ville tjene mere
på at fælde træerne end på at tappe dem.
Industrien havde ingen fremtid.
BØNDERNE ORGANISERER SIG
Så begyndte Føderationen at kontrollere udbuddet af ahornsirup.
I starten var folk utilfredse,
men så begyndte priserne at stige.
PRIS PÅ SIRUP ($ PR. 0,5 KG)
Til konferencerne i dag ser man mange unge.
Der er en fremtid.
Det er en succeshistorie...
...men der snakkes ikke om det.
SIRUPKRIG
Producenter som Angèle Grenier siger, at Føderationen er tyvagtige.
Føderationen siger, at min sirup tilhører dem.
Det er chikane og intimidering.
Det er retssag på retssag. Jeg har en hel stak papirer derhjemme.
Det er et helvede.
Det er altid de samme, man ser på tv.
Og det er let for dem at kritisere.
Hvad foreslår I i stedet?
Et frit marked?
Det er prøvet. Det fejlede.
Det er ikke for sjov længere.
I starten havde politiet ingen mistænkte.
Og for dem kunne enhver have gjort det.
EFTERFORSKNINGSRAPPORT
Under efterforskningen blev der talt med over 223 vidner.
Q: HAR DU RØRT TØNDERNE MED AHORNSIRUP?
A: NEJ, DET TROR JEG IKKE.
Efter møder med vidner
begyndte politiet at opbygge en sag mod nogle bestemte.
Avik Caron var en af ejerne af lagerbygningen.
Før han købte lagerbygningen,
blev han dømt for svindel mod et forsikringsselskab,
fordi han var med til at lave et falsk tyveri af en bil.
Så han har allerede svindlet.
Der var nogen fra Føderationen, der havde en anden teori
i forhold til, hvem der stod bag tyveriet.
I 2003 BLEV AHORNSIRUP STJÅLET
TYVERIET BLEV ALDRIG OPKLARET.
EN MAND BLEV EFTERFORSKET,
HR. RICHARD VALLIÈRES.
DER VAR INGEN BEVISER
MEN HR. VALLIÈRES TILSTOD
AT HAVE HANDLET
SIRUP PÅ DET SORTE MARKED
Jeg mistænker Føderationen for, fra starten...
RICHARD VALLIÈRES' ADVOKAT
...da der skulle findes en syndebuk,
at sige: "Det må være Vallières!"
For Vallières var formentlig, den mest kendte tønderuller i Québec.
På det sorte marked
bliver overproduktionen fra producenterne solgt
til tønderullere,
som så sælger dem til eksportører.
Det er ulovligt på den måde,
at man skal have tilladelse til at købe og sælge.
Man kan blive idømt en bøde.
Og min klient var blevet idømt en bøde på over en million dollars,
hvilket Føderationen selvfølgelig fik noget ud af.
SIRUPSÆLGER PÅ DET SORTE MARKED
Når man ser Richard Vallières,
tænker man ikke på stoffer, våben og voldelige forbrydelser.
Det er ahornsirup-fyr, der arbejdede med ahornsirup,
og hans far havde et sukkerskur i skoven,
og han fulgte ikke Føderationens regler.
Han var tydeligvis ligeglad med Føderationen.
Vi har kendt ham længe.
Vi troede, der måske var en vej her,
for han ved, hvordan ahornsirup sælges på det sorte marked.
Folk tror,
at ahornsiruppen allerede har forladt landsdelen,
og er på vej til USA eller Europa.
Hvordan kommer man af med så meget ahornsirup?
Hvordan kommer det ud på markedet igen?
EKSPORTØR AF AHORNSIRUP
Jeg var den eneste i New Brunswick,
der købte ahornsirup og eksporterede det til USA og Europa.
Jeg købte af store kanoner som Richard Vallières,
men der er også små producenter, der sælger til mig.
Angèle Grenier sagde til mig: "Jeg kan sælge dig sirup."
Hun var frustreret over Føderationen.
Jeg tror, de skyldte hende penge.
Systemet i Québec,
det er som...
et prostitutionsmarked.
Producenterne arbejder hårdt,
men det er Føderationen, der får de høje lønninger.
Ligesom med en alfons.
Da Étienne arbejder fra New Brunswick, ligger han ikke under for
Québecs Føderation af Ahornsirupproducenter.
Føderationen påstår,
at han bryder loven ved at sælge for producenter fra Québec.
Føderationen siger, at det er et sort marked,
men det er det ikke.
Jeg har licens fra Ottawa, og i Ottawa er det et frit marked.
Jeg har ikke underskrevet en kontrakt med det her syndikat,
så jeg kæmper til det sidste.
Nu hælder du det hele i.
Jeg rører lidt.
Okay, Katrina.
Nu kan du se det blive til sukker.
-En trio på tre. -En trio på tre.
Da jeg ikke ville følge deres regler,
gav de mig en bøde på 50.000 dollars.
I starten havde vi flere advokater,
men de tænkte kun på deres egen pengepung.
Så mødte vi Hans Mercier, og han ville kæmpe kampen.
Når man er til fest og folk spørger: "Hvad er dit lovområde?"
og man svarer: "Ahornsirup,"
så griner folk. "Seriøst?" Og så svarer jeg: "Ja."
I starten havde Føderationen gode intentioner.
De ville stabilisere producenternes indkomst.
Men på et tidspunkt, blev det til et system,
der blev mere og mere usundt.
De har i årevis forsøgt at gøre rebellerne til skurke,
der kun ønskede at udnytte systemet for egen vindings skyld,
men det er usandt.
Det er gode mennesker.
De får hundredtusindvis i bøder,
og i visse sager millioner.
Jeg er en person, der ønsker at ændre sådan noget.
En af de største kampe ligger et par år tilbage,
hvor vi sagde, at bøderne var imod forfatningen.
ANMODER OM SUSPENSION AF DENNE KENDELSE
Jeg vandt appelsagen.
EN AHORNSIRUPKØBER VINDER SIN APPELSAG:
EN BESLUTNING DER GLÆDER OG SKUFFER
Seks eller syv måneder senere
havde regeringen lavet en speciallov for at give bøderne igen.
HØJESTERET
SIGER NEJ
TIL PRODUCENTER
Så magtfuld er Føderationen.
De laver reglerne. Tager dem i brug. Indkasserer bøderne.
Dommer, jury og bøddel.
Med beviser fra lagerbygningen,
fingeraftryk, fodaftryk, ridser på tønderne,
var efterforskerne ved at have en sag.
Føderationens ansatte bruger også specielle gaffeltrucks,
for de efterlader ikke mærker.
STEMME: LUC BRIAND, EFTERFORSKNINGSLEDER
De tomme tønder, vi fandt, havde mærker på siderne.
Vi kunne se, at de kom fra gaffeltrucks.
Efterforskerne måtte finde ud af, hvor gaffeltrucksne var lejet,
så de udspurgte alle udlejningssteder,
i håb om at finde det sted, der havde udlejet den.
En af de tiltalte oplyste sit navn et af de her steder.
KUNDE: SEBASTIEN
Jeg er journalist.
Og vi efterforsker til en historie om Føderationen.
Og jeg vil gerne høre din side af sagen.
-Okay. -Vi starter.
TRUCKFØRER
Har du transporteret stjålen sirup?
Jeg har transporteret ahornsirup, men jeg vidste ikke, den var stjålet.
Var der ingen, der sagde: "Siruppen er stjålet."
Nej.
-Du kørte bare for dem? -Ja.
På overfladen virker Sébastien som en flink fyr.
Han virkede ikke kriminel.
Spillede han dum? Kendte han til det?
Det kom frem, at han var forbindelsen mellem Avik Caron...
...og Richard Vallières.
I 2010 besluttede Avik Caron at købe lagerbygningen i Saint-Louis-de-Blandford.
Og i 2011 spurgte Føderationen,
om de kunne leje plads der
til at opbevare ahornsirup.
Da Avik Caron så ahornsiruppen
opdagede han, at det var en guldmine.
Han havde ikke beskæftiget sig med det før.
Så for at stjæle det og tjene penge på det,
skulle han bruge en med kendskab til det sorte marked.
Så han bad Sébastien Jutras om at finde ham en fyr,
der handlede med ahornsirup på det sorte marked.
Sébastien Jutras kender Richard Vallières.
Richard havde før solgt ahornsirup på det sorte marked,
så han kendte til det.
Men det blev på et andet niveau med Avik.
Det var søndag, og jeg arbejdede i sukkerskoven.
Jeg opdagede, at der holdt en bil parkeret på vejen.
Jeg blev filmet.
Det var en privatdetektiv fra Føderationen.
Føderationens fremgangsmåde var: "Knæk dem.
Fjern enhver kampgejst i dem."
De her folk ville tage hjem til dem
og spørge om deres elregninger og gasregninger.
ens personlige bankkonto, hvad konen fik i bidrag, de var ligeglade.
Tilsyn er ikke dårligt i sig selv,
men den personlige frihed skal ligge til grund.
FØDERATIONEN AF AHORNSIRUPPRODUCENTER BESLAGLÆGGER AHORNSIRUP
I 2013 BLEV 100.000 KG BESLAGLAGT
På et tidspunkt begyndte de at sige:
"Jeg troede, dette var et frit land. Det her må stoppe."
UAFHÆNGIGE BLOKERER FOR UPA-INSPEKTØR
Folk nægtede at lade sig inspicere.
Engang ventede 50 personer på en inspektør og sagde:
"Vend hellere rundt, eller vi tvinger dig. Du kommer ikke ind i sukkerskoven."
Du vil vågne op et sted, og så har vi taget os af dig.
Det var et vendepunkt.
Da begyndte rebellerne at få momentum.
Vi vil bryde UPA's monopol.
Nu vil en flok producenter tage sagen til højesteret.
Så de vil sætte hårdt mod hårdt.
Et billed med bedstefar.
Da min far var regionspræsident,
var der rigtig mange, han måtte overbevise om at gå med i systemet.
Sommetider modtager man trusler.
Folk vil gerne fortsætte som før i tiden.
Sommetider er det ubehageligt.
Jeg kan huske engang i 2000, hvor vi tappede træerne.
Jeg kiggede op mod sukkerskuret.
Der kom røg ud.
Jeg husker ikke, hvordan jeg fik mine snesko af, og så løb jeg,
da jeg kom til døren, var det for sent.
Det hele stod i flammer.
Vi var de første af tre.
AHORNSIRUPMAFIAEN SLÅR TIL
FØDERATIONSPRÆSIDENTENS SUKKERSKUR BRÆNDER
Jeg kan ikke anklage nogen, men jeg kan sige følgende.
BRAND I PIERRE LEMIEUX' SUKKERSKUR
Tre brande på to uger. Alle tre...
PÅSAT
...mod regionale præsidenter i Føderationen.
Et tilfælde?
Det var første gang, jeg så min far græde.
Hvad har min far gjort for at fortjene det?
Fordi vi mødes i en forsamling og tager demokratiske beslutninger,
har man så ret til disse ekstreme handlinger?
The Madrid er en rasteplads lige ved motorvej 20 her i Québec.
THE MADRID RASTEPLADS
I juni 2011 fandt der et møde sted mellem
Avik Caron, Sébastien Jutras og Richard Vallières.
De besluttede, at det var Avik Caron, der skulle stjæle siruppen.
Richard Vallières skulle transportere den, omdanne den og sælge den.
Det var der, de besluttede at gå videre med tyveriet.
Det var velkoordineret.
Der var et stort antal personer med.
Tønder blev taget fra lageret og sat på lastbiler,
hvorpå der blev placeret falske tønder.
Sébastien Jutras havde 104 tønder med fra et legitimt firma.
Hver eneste tønde er helt ens.
De skulle bruge samme maling, så de så helt ens ud.
Samme blå nuance og de rigtige mærkater
med Føderationens stempel på,
så alt var i skønneste orden.
Derpå blev tønderne flyttet til et lager, som Richard Vallières havde lejet.
Der skulle siruppen flyttes fra
Føderationens tønder til andre beholdere.
Det forlyder, at de tog de tønder med til en bæk,
og fyldte vand på med det samme.
Herefter blev tønderne kørt tilbage til det oprindelige lager.
Så solgte Richard Vallières siruppen til Étienne St. Pierre,
der transporterer den til USA, Tyskland og Japan.
Det foregik i 2011 og 2012.
Richard Vallières var gået for langt.
Han skulle have tjekket ordentligt.
Han skulle have tjekket, hvem han skulle til at handle med
under bordet.
Hvis Avik var blevet tjekket,
så havde de måske ikke gjort forretninger med ham.
Caron er ikke involveret i ahornsirup.
Han kender ikke til industrien.
Han havde en kriminel fortid.
I DEN ITALIENSKE MAFIA
Der var alvorlige beskyldninger. Mafiaforbindelser.
Folk var utrygge ved det, der foregik.
Men de var for dybt involveret til at stoppe.
De vidste, at deres telefonnumre kunne spores, så de fik taletidstelefoner.
Hvis man læser beskederne,
så kan man se, at de bliver mere og mere nervøse.
SMS VI HAR ET PROBLEM
DET HASTER, ER DU DER?
EN FYR FRA FØDERATIONEN SÅ LASTBILEN.
TAG DET ROLIGT.
DET GØR JEG OGSÅ.
FØDERATIONEN ER PÅ VEJ
DE SKAL LAVE DEN ÅRLIGE LAGERTÆLLING.
LAV EN MASSE STØV.
VI ÆNDRER LYSET. DET BLIVER SVAGT.
ALARMEN GIK PÅ LAGERET. ER ALT I ORDEN?
Politiet efterforsker tyveri af store mængder ahornsirup uden for Montreal.
Tusindvis af liter ahornsirup blev stjålet fra en lagerbygning.
HAR DU SET NYHEDER?
SMID TELEFONERNE UD.
Tingene eskalerede og blev mere skræmmende.
Richard påstår, at Avik Caron sagde til ham:
"Jeg ved, hvor du bor."
Og at han ville blive skudt i hovedet, hvis han sagde noget.
Det var i deres interesse ikke at sige noget,
ellers ville de ryge ind længe.
Du kan bare sætte dig bagest, Sébastien.
Er du blevet lovet noget eller truet af nogen for at gøre dette?
-Jeg er ikke blevet lovet noget. -Okay.
De har sagt, at det ikke ville skade min sag,
men ingen løfter.
Det er sandt. Det hedder at samarbejde i efterforskningen.
Avik Caron.
Jeg kendte folk, der solgte sirup, fordi jeg fragtede sirup.
Så han fortalte mig, at han ville sælge noget sirup.
Jeg vidste ikke, hvor det kom fra.
Han spurgte: "Kan jeg få nummeret på din kontakt?"
Så han fik Richard Vallières' nummer.
Så så jeg tønderne.
En plus en giver to.
Da forstod jeg det.
For du skulle levere sirup til andre?
Jeg forstod, hvad der foregik.
Sébastien Jutras vidnede mod Avik Caron og Richard Vallières.
OG NU TIL ÉTIENNE ST. PIERRE
Men han vidnede også imod Étienne St. Pierre.
For at tjene penge
måtte tyvene sælge ahornsiruppen til en eksportør.
Étienne St. Pierre var ikke en del af selve tyveriet.
Men det var ulovligt at flytte og sælge ahornsirup produceret i Québec.
De beslaglagde al min sirup.
Så beslaglagde de alle mine dokumenter.
De lukkede mine bankkonti.
De sagde, jeg var en del af et komplot.
Richard ringende bare og spurgte, om jeg ville have sirup.
Jeg sagde ja.
Politiet sagde, at det drejede sig om tyveriet,
men jeg tror, de ville lukke min forretning.
Føderationen bryder sig ikke om, at andre laver forretninger.
For dem handler det om at kontrollere siruppen 100 %.
Politiet i Québec har haft travlt med at foretage anholdelser
i forbindelse med et tyveri, der har nået verdenspressen,
fordi forbrydelsen var så unik.
I denne uge har de hentet mistænkte.
Anklagerne er blandt andet tyveri, komplotlægning og bedrageri.
Jeg fulgte med i ahornsiruptyveriet fra start til slut.
Jeg har altid ville hjælpe folk,
der har siddet i samme situation som jeg,
for jeg ved, hvor hårdt det er.
Og jeg forstår dem.
Jeg tror, det var Richards måde at protestere mod Føderationen,
men han kunne ikke stoppe.
Man kan kæmpe indenfor systemet, ligesom Angèle gør,
og så er der nogle, der vil kæmpe på en anden måde.
Det er den samme kamp.
De er ikke bange for maskineriet.
TRE MÆND DØMT
En canadisk jury finder tre mænd skyldige
i det store ahornsiruptyveri i 2012.
SEKS ÅR I FÆNGSEL BØDE: 1,7 MILLIONER DOLLARS
OTTE ÅR I FÆNGSEL BØDE: TI MILLIONER DOLLARS
TO ÅR I FÆNGSEL FODLÆNKE - BØDE: 1,03 MILLIONER DOLLARS
To måneder efter dommene afgjorde Højesteret Angèles appel.
De afslog at lade sagen føre og fastholdt Føderationens bøder.
Jeg kan ikke sige andet om dette,
end at Føderationen gjorde
købere til kriminelle.
Her i Québec er det ikke ulovligt at tage stoffer,
men ahornsirup er ulovligt.
Hvad er farligst for mennesker?
Når man har kendt nogen i 15 år,
så ved man, at de er ærlige.
De prøver bare på at leve af at sælge ahornsirup.
Jeg synes, det er meget synd for hr. St. Pierre.
Han ønskede, som os, blot at gå på pension i fred.
Da det her begyndte i 2002, havde jeg stadig håb for min pension,
for vi troede, vi ville vinde inden for fem til ti år,
og så ville tingene gå i orden.
Men tingene gik ikke, som vi havde håbet.
Lige nu, i forhold til min pension, så eksisterer den ikke.
På vores nummerplader i Québec står der:
"Je me souviens." Jeg husker...
Jeg husker alt det arbejde, min far lagde for industrien.
Han gjorde det virkelig godt.
I forhold til at arbejde med ahornsirup,
så tror jeg, at i år bliver første gang
vores familie kan leve af det.
Det var umuligt at forestille sig i 80'erne.
De seneste 15 år
har vi fordoblet vores eksport og tredoblet dens værdi.
Ser man på industrien, der var under 100 millioner værd for 20 år siden,
så er den nu en halv milliard værd bare i Québecs område.
Det, vi gjorde, var, at vi var industriens lokomotiv.
I dag har jeg en fremtid
på grund af de beslutninger, der blev taget dengang.
Uden Føderationen ville der stadig blive lavet sirup,
for det er en del af vores gener.
Men det ville ikke være en industri.
Hele vejen igennem var det David mod Goliat.
Man kæmper i sandhed mod maskinen.
Og jeg ville ikke foretage dette korstog,
hvis jeg var bange for sådan noget.
Jeg vil fortsætte kampen for personlig frihed i Québec.
Alle kontrollerede økonomier i verden er slået fejl.
Hvis det forsætter på denne måde og ikke tilpasser sig,
så har det kun få år tilbage, før det falder fra hinanden.
De ønsker et økonomisk system uden regler.
De siger, at de stærkeste vil overleve
og de dårligste forsvinde, og at det bare er synd for dem.
De forstår ikke, at det er på grund af reglerne,
at ahornsirupproducenter i Québec
næsten aldrig går konkurs.
Med Føderationen er der ingen grænser for, hvor langt ahornsirup kan nå.
Jeg er ikke fra nogen mafia. Jeg er iværksætter.
Og når jeg taler om fremtiden, får jeg julelys i øjnene,
for jeg ser muligheder.
Lige nu er der 1.200 mennesker, der venter på at blive en del af systemet.
Folk vil ind, fordi man kan tjene penge.
Sådan var det ikke før.
Jeg tænker ikke ret meget på fremtiden.
For det får jeg det skidt af.
Hvorfor få folk til at gå konkurs på denne måde?
Hvorfor ikke lade os leve?
Vi kommer til at miste al vor frihed.
Alle er sure. Tyveriet satte gang i diskussionen på ny.
Føderationen siger, at et tyveri i den størrelsesorden ikke vil ske igen.
Men hvis opdelingen i provinsen bliver ved at eskalere,
så kan det sikkert ske igen.
Tekster af: Emil Tolstrup